वार्षिकोत्सव : बच्चों ने दिया जलस्रोत बचाने का संदेश
खंडवा | विद्याकुंज इंटरनेशनल स्कूल में बुधवार को वार्षिक उत्सव का समापन हुआ। समापन कार्यक्रम में छात्र-छात्राओं ने सांस्कृतिक प्रस्तुति दी। बच्चों ने नाटक के माध्यम से खंडवा के जलस्रोतों का जिक्र किया। बच्चों ने कहा जीवन के लिए जलस्रोतों को दूषित होने से बचाएं। मिट्टी की प्रतिमाओं को स्थापित करें। इससे पानी की स्वच्छता बनी रहती है। इससे पहले विद्यार्थियों द्वारा बनाए रोबोट का प्रदर्शन हुआ। कार्यक्रम में दैनिक भास्कर के सेंट्रल सैटेलाइट एडिटर शिवकुमार विवेक, वरिष्ठ पत्रकार शरद द्विवेदी एवं खरगोन कलेक्टर नीरज दुबे रहे। कार्यक्रम के आयोजन में नितिन जैन, जय नागड़ा, नवीश जैन एवं स्टॉफ का योगदान रहा।
hin_Deva hin_Deva